১৯৭২–৭৩ বুন্দেসলিগা
১৯৭২–৭৩ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১০ম মৌসুম ছিল। এই মৌসুমটি ১৯৭২ সালের ১৬ই সেপ্টেম্বর তারিখে শুরু হয়ে ১৯৭৩ সালের ৯ই জুন তারিখে সম্পন্ন হয়েছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় ইয়ুপ হাইনকেস এই মৌসুমের প্রথম গোল করেছিলেন। বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৭১–৭২ মৌসুমে ৫৫ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল। এই মৌসুমে ৫৪ পয়েন্ট অর্জন করে বায়ার্ন মিউনিখ টানা দ্বিতীয়, সর্বমোট ৩য় বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩৬ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।